### Resume

Teknisk Udvalg vedtog på møde den 27. april 2021, pkt. 113 Klimahandlingsplan for TU 2021 (bilag 1). Der er nu gået næsten et år og udvalget præsenteres for en status på klimahandlingsplanen.

### Sagsfremstilling

Klimaudvalget besluttede på møde den 23. november 2020, pkt. 19, at der for hvert fagudvalg skulle udvikles en konkret handlingsplan, der skulle anvise de indsatser og indsatsområder, som udvalget kunne bidrage inden for.

Teknisk Udvalg udvalgte følgende indsatser til klimahandlingsplan for 2021:

1. Strategisk energiplanlægning
2. Varmeplanlægning
3. Solcelleplanlægning
4. Grønt tillæg til mobilitetsplan
5. Strategi for bæredygtigt byggeri
6. Omstille kommunale bygninger fra olie- og naturgas
7. Proaktiv energistyring i kommunale bygninger

[adresse] beskriver de syv ovenstående indsatser og uddyber, hvilke overordnede aktiviteter der skal sættes i gang i 2021, hvornår opgaven kan være færdig, og hvilken økonomi der lægges til grund.

Indsatserne i den første klimahandlingsplan drejer sig i høj grad om at få et overblik over de kommende indsatsers omfang og finde veje til at løse dem.

Status

1. Strategisk energiplanlægning

[adresse] blev på møde den 7. marts 2022, pkt. 46, forelagt procesplan for arbejdet med Strategisk Energiplan. Den strategiske energiplan skal skabe et overblik og en langsigtet planlægning, der afspejler de politiske prioriteringer. Planen vil være et centralt planlægningsværktøj for både kommune og store aktører i energisektoren, der kan sikre, at grønne og effektive løsninger inden for f.eks. fjernvarme, elektrificering, energiproduktion mv. kan træffes på et sikkert grundlag. Det forventes, at planen kan fremlægges til vedtagelse ultimo 2023.

2. Varmeplanlægning

Der har været fokus på at formidle alternative opvarmningsformer end olie- og naturgasfyr. Forvaltningen har understøttet webinarer og borgermøder, ligesom <www.vejle.dk> er forbedret med varmeinformation. Forvaltningen modtager pt. mange telefonhenvendelser og projektforslag om fjernvarme, hvilket er et tegn på, at der konverteres til fjernvarme mange steder i kommunen. Strategisk Energiplan, der er under udarbejdelse, sætter rammerne for fremtidens varmeplanlægning.

3. Solcelleplanlægning

De er igangsat planlægning for et solcelleanlæg mellem Helen Nørgaard og [adresse], hvor arealet i Vejle Kommune udgør 89 ha. Desuden indledende møder og dialog om solcelleanlæg på kommunegrænsen til Billund samt ved [adresse]. Der er udarbejdet afministrationsgrundlag for udforming og placering af solcelleanlæg.

4. Grønt tillæg til mobilitetsplan

Teknisk Udvalg præsenteres på møde den 29. marts 2022 for kommissorium for grønt tillæg til mobilitetsplan. Kommissoriet opstiller rammerne for et grønt tillæg til mobilitetsplan. Det grønne tillæg skal udarbejdes, så det understøtter målene i kommunens klimaplan. Tillægget skal have fokus på at fremme de grønne mobilitetsformer samt favne den grønne mobilitet i hele Vejle Kommune. Der er foreslået 10 dogmer, der skal ligge til grund for det fremtidige arbejde med mobilitet, både i udvikling, planlægning, anlæg og drift. Det forventes, at det grønne tillæg kan fremlægges til godkendelse ultimo 2022.

5. Strategi for bæredygtigt byggeri

Politisk og administrativ proces for strategi for Bæredygtigt Byggeri er gennemført og udkast til strategi er forelagt til politisk drøftelse på TU-møde den 8. februar, [pkt. 27](https://dagsordener.vejle.dk/vis?id=80825c55-5aa5-47ef-86c0-0d126ee7a57b&fritekst=bæredygtigt%20byggeri&punktid=a96d129d-5cf8-4241-9f53-785883d00aa4).

Vi står i en brydningstid på området og generelt i branchen, som bl.a. fordrer nye tilgange, nye kompetencer, nye økonomiske modeller mv. En testperiode fra 2022 til 2024 skal bidrage til øget viden og læring, som kan bringes i spil i det videre arbejde med bæredygtigt byggeri.

6. Omstille kommunale bygninger fra olie- og naturgas

Der er igangsat en analyse af potentialet for omstilling af kommunale bygninger fra olie og naturgas til fjernvarme og vedvarende energi. Analysens resultater skal bearbejdes i 2022, og der skal udarbejdes forslag til en omstillingsplan. Konvertering af olie og naturgas vil resultere i målbare CO2-reduktioner.

7. Proaktiv energistyring i kommunale bygninger

Projektet er igangsat ultimo 2021. I 2022 skal der findes en ekstern rådgiver til CTS-udbud og vælges et system til databaseret energiledelse.

### Økonomi

Opgaverne i 2021 kunne delvist klares inden for nuværende budget. Klimaudvalget bevilgede 900.000 kr. til at udarbejde tillæg til grøn mobilitetsplan, 1.200.000 kr. til analyse af kommunale ejendomme i forhold til konvertering fra olie og naturgas og 1.160.000 kr. til at udarbejde en Strategisk Energiplan.

### Klima og resiliensvurdering

Status på klimahandlingsplanen er et vigtigt led i at sikre, at de handlinger der er beskrevet i den vedtagne plan også bliver udført. Det er nødvendigt med et konstant fokus på klimahandlinger for at nå klimaplanens målsætninger.

### Sagens videre forløb

Sagen skal alene behandles af Teknisk Udvalg.

### Teknik- og Miljødirektøren indstiller,

|  |  |
| --- | --- |
| at | status for Klimahandlingsplan for Teknisk Udvalg 2021 tages til efterretning. |

### Beslutning

Udsat.